google/wiki40b huggingface dataset:
Borama

Istorija

Borama apygardos centru tapo 1925 m. Boramos dvasininkas Abdurahmanas Šeichas Nuras 1933 m. sukūrė naują rašto sistemą somalių kalbai, kurią pavadino Boramos raštu. 1940 m. miestą buvo užėmę italai. Ogadeno karo metu subombarduotas Etiopijos aviacijos.
Regina Petrokienė

Šeima

Vyras Jonas Petrokas. Sūnus Mindaugas.
Tata Steel FC

Istorija

1954 m. įkurtas klubas. Žaidė regioninėse pirmenybėse. Yra iškopęs į antrą pakopą, bet neįsitvirtino.
Antazavės herbas

Simbolika

Herbe vaizduojama auksinė fantastinė būtybė – paukščio ir valties junginys. Šiuo simboliu atskleidžiamas vietos gamtos grožis: Kumpuolio ir Dūburio hidrografiniai draustiniai, šešiais ežerais apsuptas Antazavės šilas. Skydo laukas nuspalvintas žalia spalva – tai pabrėžia vietovės vardo kilmę nuo žalio ežero.
Herbo autorius dailininkas Arvydas Každailis.
Mackonys

Istorija

Kaimas minimas 1554 metais. 1696 m. Molėtų bažnyčios krikšto metrikų knygoje užrašytas Kazimieras Mackonis iš Mackonių – tai rodo, kad vietovardis tikriausiai yra asmenvardinis.

Žymūs žmonės

Kaime gimė TSRS karininkas ir diplomatas Vytautas Putna (1893–1937). 1973 m. šiaudinių stogų gimtosios trobelės vietoje, kuri neišliko, pastatytas paminklinis akmuo (skulptorius L. Kamarauskas, architektas J. Stravinskas).
Jelabuga

Istorija

Miesto apylinkėse rastas I tūkstantmečio 2-ojoje pusėje naudotas piliakalnis. XVII a. dab. miesto vietose minimas Triochsviatskojės kaimas. 1780 m. Jelabugai suteiktas miesto statusas.
Oksimetras

Oksimetras – prietaisas, kuriuo galima nustatyti kraujo įsotinimą deguonimi, naudojant fotometrinius metodus.
Didelis oksimetrijos privalumas, lyginant šį metodą su dujų analizės metodais arba poliarografiniais (cheminės analizės) metodais yra tas, kad šiuo atveju nereikia imti kraujo pavyzdžių ir matuoti galima nepertraukiamai. Tai ypač svarbu analizuojant patologines hemoglobino savybes.
Oksimetras nustato SpO2 bei širdies pulsavimo duomenis siųsdamas dvi mažo intensyvumo šviesos bangas, vieną raudoną, kitą infraraudonųjų spindulių, kiaurai kūno audinį į fotodetektorių. Matavimo metu signalo jėga nustatoma iš kiekvieno šviesos šaltinio ir priklausoma nuo daviklio padėties, šviesos intensyvumo, arterinio ir veninio kraujo spaudimo (įskaitant ir pulso keitimosi laiką) bei kūno audinių.
Deguonies koncentracijos kraujyje nustatymas gali būti atliekamas nes deguonies prisotintas kraujas absorbuoja mažiau raudonos spalvos šviesos nei deguonies neprisotintas kraujas. Kadangi SpO2 matavimai priklauso nuo kraujagyslių pulsavimo, kiekviena sąlyga kuri sutrikdytų kraujo spaudimą (pvz.: užrišant varžtį ant rankos) gali pakenkti tiksliems širdies ritmo bei SpO2 matavimams atlikti.
Plungės rajono taryba 1990–1995 m.

Teisinis pagrindas

Vietos savivaldos pagrindų įstatymu, priimtu 1990 m. vasario 12 d., savivaldybės suskirstytos į žemesniosios pakopos savivaldybes – apylinkės, gyvenvietės (valsčiai), rajono (apskrities) miestai ir aukštesniosios pakopos savivaldybes – rajonai, apskritys, respublikos miestai. Plungės rajonui priskirtas aukštesniosios pakopos savivaldybės statusas. Savivaldybių teises kiek suvaržė 1993 m. spalio 12 d. Seimo priimtos įstatymo pataisos.
Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu“ vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 50 darbo ar gyvenamosios vietos piliečių susirinkimas. Tai buvo pirmieji laisvi ir demokratiški rinkimai po 1925 m. savivaldybių tarybų rinkimų.
Futbolo lygos pirmasis divizionas

Futbolo lygos pirmasis divizionas (angl. Football League First Division) buvo aukščiausia Anglijos futbolo lyga tarp 1993 m. ir 2004 m. buvo aukščiausia divizija Anglijos futbolo sistemoje bendrai tarp 1888 m. ir 1992 m.

Istorija

Futbolo lyga buvo įkurta 1888 metais Aston Villos direktoriaus William McGregor dėka, kurią sudarė atskira divizija iš 12 klubų (Accrington FC, Aston Villa FC, Blackburn Rovers FC, Bolton Wanderers FC, Burnley FC, Derby County FC, Everton FC, Notts County FC, Preston North End FC, Stoke (dabar Stoke City FC), West Bromwich Albion FC ir Wolverhampton Wanderers FC), kitaip žinomu kaip The Football League. 1892 m. lyga priėmė daugiau klubų iš Futbolo sąjungos ir tais pačiais metais skilo i dvi divizijas. Lyga išsipletė (susijungus dviem geriausiom sąjungom) ir pasivadino Pirmąja divizija, tuo tarpu kiti sąjungos nariai pradėjo žaist Antrajame divizione.
Pirmasis divizionas per 100 metų buvo neabejotinai profesionali lyga Anglijos futbole. 1992 m. 22 klubai atsiskyrė nuo Futbolo Lygos ir įkūrė Premier League. Pirmasis divizionas tapo antru pagal pajėgumą Anglijos futbolo lygos sistemoje.
2004-2005 metų sezone Pirmasis divizionas, dėl komercinių priežaščių, buvo pervadintas į Football League Championship.
FK Septemvri Simitli

Istorija

1942 m. įkurtas klubas. Žaidė žemesniuosiuose divizionuose.
Natalija Daškova

Natalija Daškova (g. 1945 m. kovo 15 d. Ufoje, Rusija) – Lietuvos tapytoja monumentalistė.

Biografija

1971 baigė Lietuvos dailės institutą, S. Veiverytės mokinė. Nuo 1972 dalyvauja parodose.
Bolama

Istorija

Praktiškai negyvenamą Bolamos salą 1792 m. bandė kolonizuoti britai, tačiau po kelių nesėkmingų bandymų 1794 m. pasitraukė. 1814 m. dar kartą bandyta salą kolonizuoti, tačiau nesėkmingai. 1830 m. į salą pretenzijas pareiškė Portugalija, bet britai ją laikė Siera Leonės kolonijos dalimi. 1870 m. Bolama perduota Portugalijai, o 1879 m. čia buvo įkurta Portugalijos Gvinėjos sostinė. 1941 m. administracija persikėlė į Bisau, Bolamos reikšmė sumenko.

Ekonomika

Saloje veikė tarpinė stotis hidroplanams. 1986–2003 m. belgų organizacija „Iles De Paix“ saloje vykdė paramos projektą, kuriuo remta laivų statyba ir žvejyba.
Be smėlėtų pakrančių lankytina vieta yra buvę gubernatoriaus rūmai. Sala yra pripažintas biosferos rezervatas. Bolama pylimu sujungta su Kobrų sala.
Tanosas

Istorija

Tanosas gimė Titane, viename iš Saturno palydovų. Nuo pat gimimo motina jį bandė nužudyti, tačiau dėl gerų mokslo pasiekimų ir mandagumo jo tėvas Alarsas su ja nesutikdavo. Augant jis mėgdavo piešti mirusius gyvūnus ir palaikė tamsiąją pusę. Tai ir lėmė Tanoso ateitį. suvokiant vis daugiau dalykų, Tanosas pasirinko tamsiąją pusę. Tuomet jis pastebėjo, jog gyvybės yra per daug, trūksta maisto ir visa tai eina link išnykimo. Tanosas sunaikino Titano gyventojus - Amžinuosius ir apgadino šio palydovo vaizdą. Apsėstas idėjų apie mirtį Tanosas padidino savo galias bionikos implantais, meditacija ir surinkęs visus šešis begalybės akmenis. Jis siekė sukelti chaosą ir sužlugdyti kuo daugiau planetų. Tanosas buvo nužudytas savo dukros Gamoros.

Galios ir sugebėjimai

Tanosas yra itin stiprus ir galingas. Be to jis atsparus psichinėms atakoms, itin greitai gyja jo žaizdos. Gali išgyventi kosmose (Su specialiu kostiumu). Tačiau jo jėgą lemia ir begalybės akmenys, kuriuos suvaldo Begalybės Pirštinė.

Animacija

Tanosas buvo paminėtas tiek serialuose, tiek animuotuose žaidimuose. Taip pat jis yra Fortnite veikėjų pasirinkime.
Šv. Juozapas

Šventasis Juozapas – daugelio šventųjų vardas.
Pagal krikščionių tikėjimą Juozapas buvo Marijos sužadėtinis, vėliau tapo Jėzaus globėju. Yra ir jo parapija.
Kazanės arena

Istorija

Stadione 2013 m. vyko vasaros universiados futbolo varžybos, vyks 2017 m. FIFA konfederacijų taurė ir kelios 2018 FIFA pasaulio futbolo čempionato rungtynės.
2015 m. Kazanėje vyko pasaulio vandens sporto čempionatas, kelios rungtys vyko stadione.
Stadioną suprojektavo tarptautinė Populous architektų kompanija.
3753 Cruithne

Cruithne – asteroidas, dėl savo neįprastos orbitos kai kada (nelabai tiksliai) minimas kaip antrasis Žemės mėnulis.
Asteroidas buvo atrastas 1986 m. Cruithne yra vado ir didvyrio vardas, minimas mituose genčių, kurios gyveno nuo 800 m. pr. m. e. iki 1000 m. e. m. dabartinėje Škotijos teritorijoje.
Cruithne yra maždaug 5 km skersmens, arčiausiai priartėja prie Žemės atstumu, maždaug 30 kartų viršijančiu atstumą tarp Žemės ir Mėnulio. Susidūrimo grėsmės nėra.
Cruithne sukasi aplink Saulę, o ne Žemę, tačiau jo ir Žemės sukimosi aplink Saulę greičiai yra labai artimi, todėl Žemė ir šis asteroidas „laikosi greta“. Stebint iš Žemės atrodo, jog asteroidas apsisuka aplink Žemę maždaug per metus, judėdamas sudėtinga, neeliptine orbita (angl. horseshoe orbit).
Yra ir daugiau panašiai aplink Žemę skriejančių asteroidų, pavyzdžiui, 2002 AA29. Tačiau 2002 AA29 yra tik 60 metrų skersmens. Marsas irgi turi tokį palydovą (Eureka 5261), kurio skersmuo yra maždaug 3 km.
Bignose Freaks Out

Istorija

Žaidėjas kontroliuoja laukinį žmogų Didžianosį (angl. Big – didelis, Nose – nosis), kuris šioje žaidimo dalyje važinėja priešistorine riedlente. Visus jo sukauptus kaulus iš priešistorinio banko pavogė dinozauras. Dėl to Didžianosis pašėlsta ir pasiryžta žūtbūt surasti vagį.

Žaidimo lygiai

Žaidime Didžianosis turi perkeliauti 4 ilgus lygius. Kiekvieno lygio pabaigoje Didžianosis turi nugalėti po stipresnį priešininką.
Remigijus Jonušas

Biografija

1962 m. baigė Kauno politechnikos institutą. 1990 m. technikos mokslų daktaras.
1971–1977 m. KPI mokslinio tyrimo sektoriaus „Vibrotechnika“ laboratorijos vedėjas. Nuo 1977 m. Kauno politechnikos instituto (nuo 1990 m. Kauno technologijos universitetas) dėstytojas, nuo 1996 m. Gamybos sistemų katedros vedėjas; 1992 m. profesorius.

Mokslinė veikla

Tyrimų sritis – precizinės rotorinės sistemos, riedėjimo guolių eksploatacinės savybės, technologinių įrenginių vibrodiagnostika. 35 išradimų autorius.
Požeminis pasaulis

Požeminis pasaulis – įvairiose religijose ir mitologijoje esanti pasaulėvaizdžio dalis, dažniausiai esanti po žeme, apatinėje pasaulio plano dalyje. Tai visose kultūrose ir mitologijose esantis motyvas, anapus mirtingųjų pasaulio esanti vieta.
Šuolis su kartimi

Šuolis su kartimi (angl. Pole vaulting) – lengvosios atletikos rungtis, kurioje sportininkas naudodamasi ilga ir lanksčia kartimi (dažniausiai pagaminta iš stiklo pluošto arba anglies pluošto) privalo peršokti per nustatytą kartelę jos nekliudant. Šuolio su kartimi varžybas rengė dar senovės graikai ir keltai. Rungtis pirmą kartą įtraukta į olimpinę programą 1896 m. žaidynėse. Moterų varžybos vyksta nuo 2000 m. vasaros olimpinių žaidynių. Šuolio su kartimi rungtys vyksta tiek žiemos, tiek vasaros sezono metu.

Istorija

Senovėje šuoliai su kartimis buvo naudojami praktiniams tikslams įveikti natūralias gamtines kliūtis. Tokie metodai buvo paplitę Nyderlanduose, Jungtinėje Karalystėje ir Šiaurės jūros regione. Šuoliai su kartimi dažniausiai buvo naudojami įveikti pelkes ir dirbtinai užtvindytus laukus nesušlapus. Venecijos gondolieriai tradiciškai naudodavo kartis persikėlimui iš valties į krantą.
Šiaurės jūros žemumose vyksta tradiciniai šuolio su kartimi varžybos (fry. Fierljeppen), kurių rezultatai remiasi ne pasiektu aukščiu, o nušoktu toliu. Tokios rungties rekordas priklauso olandui Bart Helmholt, kuris įveikė 21,01 m distanciją.
Vienos ir pirmųjų šuolio su kartimi varžybos, kuriose buvo matuojamas aukštis, vyko 1843 m. Ulverstono futbolo ir kriketo klube. Modernios varžybos pradėtos apie 1850 m Vokietijoje, kuomet šuoliai paplito kaip gimnastikos klubų pratimas. Moderni šuolio su kartimi technika buvo suformuota JAV XIX a. pabaigoje. Jungtinėje Karalystėje ji buvo taikoma Kaledonijos žaidynėse.
Iš pradžių kartys buvo gaminamos iš standžių medžiagų, tokių kaip bambukas arba aliuminis. Lanksčių karčių gamyba iš stiklo pluošto arba anglies pluošto leido lengvaatlečiams siekti geresnių rezultatų. Dabartiniai pasaulio rekordai priklauso Renaud Lavillenie iš Prancuzija (6,16 m) ir Yelena Isinbayeva iš Rusijos (5,06 m)
Golden State Warriors

Istorija

Komandą įkurta 1946 m. Filadelfijoje, Pensilvanijos valstijoje Filadelfijos „Warriors“ vardu ir žaidė BAA lygoje (dabartinėje NBA). Pirmaisiais gyvavimo metais laimėjo BAA čempionatą. 1951 m. komandą nupirko Edward Gottlieb. 1959 m. komandoje pradėjo žaisti Wilt Chamberlain.
1962 m. komandos kontrolinį paketą perpirko Franklin Mieuli ir perkėlė komandą į San Fransisko įlankos vietovę. Komanda žaisdavo savo namų rungtynes Dalio Sičio, Oklando bei San Chosė miestuose. 1965 m. komanda pašaukė Riką Barį. 1966 m. atidarius Oklando „Coliseum Arena“, komanda į šią areną persikėlė 1971 m. ir pakeitė pavadinimą į „Golden State Warriors“.
2015 m. gruodžio 11 d. „Golden State Warriors“ komanda pasiekė geriausio NBA sezono starto rezultatą, laimėję iš eilės 24 rungtynes 2015–16 m. sezone. Jų pergalių serija nutrūko gruodžio 12 d., rungtynėse su Milvokio „Bucks“, kurios pasibaigė rezultatu 108–95. Šis pralaimėjimas taip pat nutraukė komandos 28 pergalių seriją (skaičiuojant nuo 2014–15 m. reguliariojo sezono), kuri yra antra ilgiausia NBA istorijoje.
Volkswagen AG

Istorija

„Volkswagen“ automobilių gamyba buvo pradėta paliepus tuometiniam šalies vadovui Adolfui Hitleriui. Hitleris paprašė Ferdinando Porsche sukurti tokį automobilį, kuriuo pilnai galėtų naudotis kone visi. Nors Hitleris niekada nemokėjo vairuoti automobilių, jais labai domėjosi. Jis norėjo, kad automobilių varikliai būtų talpinami ne, kaip įprasta, priekyje, o gale ir vėsinamas oru, o ne vandeniu. Automobilis turėjo važiuoti mažiausiai 100 km/h greičiu. Hitlerio norimas automobilis turėtų turėti kuo mažesnį oro pasipriešinimą, taigi, jis sugalvojo, kad automobiliui tiktų vabalo forma. Pirmoji jų sukurta mašina buvo pavadinta „KdF-Wagen“. „KdF“ – tai akronimas iš „Kraft durch Freude“, kuris reiškia „galią per džiaugsmą“.
Antrojo pasaulinio karo metu fabrikas gamino automobilius vokiečių armijai. Po karo Jungtinė Karalystė ir JAV atnaujino fabriko produkciją. „Volkswagen“ automobiliai, o ypač „Volkswagen Kaefer“ (liaudyje žinomi kaip „vabalai“), išpopuliarėjo po visą pasaulį. Po kiek laiko „Kaefer“ tapo vienu iš labiausiai parduodamų automobilių per visą istoriją. Šis automobilis buvo gaminamas dar daugelį metų Vokietijoje, Brazilijoje ir Meksikoje. Paskutinis „Volkswagen Kaefer“, pavadintas „Volkswagen Sedan“, pagamintas 2004 metais Meksikoje. „Volkswagen“ taip pat gamina naujo modelio automobilį „New Beetle“, kuris iš išvaizdos šiek tiek panašus į senąjį variantą, nors kiek didesnis, greitesnis ir, žinoma, modernesnis.
Itabira

Istorija

Miestas oficialiai įkurtas 1848 m. kaip Vila de Itabira do Mato Dentro. Geležies kasyba ypač suaktyvėjo XX a. vid., tuo metu miestas vadintas šalies prezidento ir kompanijos „Vale“ savininko Žetulijo Vargaso vardu.
Prabutai

Istorija

1236 m. Vokiečių ordinas sugriovė prūsų medinę pilį ir Reišios arba Reizijos gyvenvietę prie Liveneco ežero. 1249–1525 m. apylinkes valdė Pomezanijos vyskupas. 1267 m. pradėta ir 1277 m. baigta statyti mūrinė Ryzenburgo pilis. 1310-1330 m. pastatyta gotikinė katedra, kuri vėliau kelis kartus buvo perstatyta. 1330 m. miestui suteiktos Kulmo teisės ir pastatyta rotušė. 1342-1345 m. pastatyta sinagoga, kurios vietoje 1853 m. pastatyta nauja. Nuo 1450 m. miestas priklausė Prūsijos miestų sąjungai.
1466 m. Torūnės taika miestą paliko Pomezanijos vyskupui, 1501-1525 m. jis netgi buvo Pomezanijos sostinė. 1722 m. Ryzenburgas sudegė. 1725-1753 m. mieste nutiestas vandentiekis. 1807 m. miestą užėmė Napoleono kariuomenė. 1876 m. nutiestas geležinkelis Malborkas-Ylava, o 1899 m. ir geležinkelis į Pamario Jablonovą. 1868 m. sudegusios rotušės vietoje 1922 m. pastatytas fontanas. Tačiau 1945 m. Raudonoji armija sunaikino apie 90 % miesto pastatų.
Lots of Art Heat

Istorija

Žaidžia elito lygoje.
Margininkų senosios kapinės

Kapinės

Įrengtos nedidelėje, 1,5 m aukščio kalvelėje. Jos šešiakampio plano, 41 m ilgio šiaurės rytų - pietvakarių kryptimi, 23 m pločio, apjuostos žemių pylimo, kurio išorinėje pusėje yra užslinkęs griovys. Pietinėje dalyje skersai kapinių eina apie 14 m pločio, 1,1 m pakiluma. Paviršius nelygus. Laidojimo žymių nesimato. Kapinės apaugusios medžiais ir krūmais, o rytiniame ir šiauriniame pakraštyje auga šimtametės pušys. Pietvakarinėje dalyje stovi pora ąžuolinių kryžių.
Teritorijos plotas – 0,10 ha. Į pietvakarius yra vienkieminė sodyba.

Istorija

Veikė XVI–XIX a., laidoti Margininkų kaimo gyventojai. Vadinamos Maro, Marų kapeliais. Kapinėse nuo seno stovėjo pora kryžių ir koplytėlė, kuri sunykusi. Pasakojama, kad seniau praeivius prie kapinių baidydavę, klaidžiojo ugnies liepsnelės.
1979 m. žvalgė Ignas Jablonskis.
Saugotinas kultūros paveldo objektas. 1935 m. įrašytos į Valstybės archeologijos komisijos rengiamą kultūros paminklų sąrašą. 1972–1977 m. – vietinės reikšmės archeologijos paminklas (AV1160).
Algirdas Strumskis

Biografija

1958 m. baigė Kėdainių 2-ąją vidurinę mokyklą, 1964 m. – Vilniaus universiteto Istorijos ir filologijos fakulteto žurnalistikos specialybę.
1963-1975 m. laikraščio Tiesa literatūrinis bendradarbis, 1975-1985 m. – šio laikraščio Užsienio gyvenimo skyriaus vedėjas, 1985-1992 m. – žemės ūkio aktualijų skyriaus vedėjas, 1992-1994 m. – redaktoriaus pavaduotojas. 1994-1996 m. dienraščio „Diena“ vyriausiojo redaktoriaus pirmasis pavaduotojas, 1997 m. – žurnalo „Gimtasis kraštas“ vyriausiojo redaktoriaus pavaduotojas, nuo 1997 m. – UAB „Pačiolis“ atstovas spaudai.
Dagdos savivaldybė

Istorija

Savivaldybė sudaryta 2009 m. reformos metu iš Kraslavos rajono dalies.
Slovakijos politinė sistema

Slovakijos politinė sistema yra apibrėžta šalies Konstitucijoje ir padalinta į tris valdžios šakas: įstatymų leidžiamąja, vykdomąją ir teisminę. Slovakija yra konstitucinė demokratija ir yra priskiriama prie turinčių parlamentinę sistemą.
Įstatymų leidžiamoji valdžia priklauso 150 vietų parlamentui vadinamam Nacionaline Slovakijos Respublikos Taryba (slov. Národná rada Slovenskej republiky). Vykdomoji valdžia susideda iš prezidento, ministro pirmininko, ministerijų ir kitų institucijų. Teisminei valdžiai priklauso Konstitucinis teismas, Aukščiausiasis teismas, regioniniai, apylinkių ir kariuomenės teismai.

Vykdomoji valdžia

Vykdomoji valdžia susideda iš prezidento, ministro pirmininko, ministerijų ir kitų institucijų.

Teisminė valdžia

Teisminei valdžiai priklauso Konstitucinis teismas, Aukščiausiasis teismas, regioniniai, apylinkių ir kariuomenės teismai.

Istorija

Nuo pat pirmųjų rinkimų 1992 m. politinės kairės ir dešinės perskyra Slovakijoje nevaidino lemiamo vaidmens ir partijos rėmėsi daugiausiai to laikotarpio aktualiomis temomis. Šie klausimai lemdavo partijų bendradarbiavimą ir sugebėdavo koalicijose išlaikyti iš pirmo žvilgsnio sunkiai suderinamų pakraipų grupes. Iki 1998 metų tokiais buvo nacionalistiniai ir identiteto klausimai, kurie į šalį nustumdavo ekonomines bei socialines reformas, tarptautinio įvaizdžio gerinimą bei integraciją į tarptautines organizacijas. Užsienio politika buvo gana ribota, su prorusiškais elementais, nors tuo pačiu buvo svarstoma ir narystė Europos Sąjungoje bei NATO. Per šį laikotarpį išryškėjo partijų susiskaidymas į du stambesnius blokus: nacionalistines konservatyvias dešinės pakraipos partijas esančias valdžioje ir permainų siekiančią opoziciją.
Po 1998 metų rinkimų sustiprėjo provakarietišką poziciją atstovaujančios partijos, šalis ėmė gana aktyviai dalyvauti eurointegraciniuose procesuose. Partijų programose kaip niekad anksčiau ėmė dominuoti socioekonominiai klausimai. 2006-tųjų rinkimai atnešė šiek tiek sumaišties, nes laimėjusi kairiųjų partija sudarė koaliciją su 1992-1998 metų laikotarpiu valdžiusiais dešiniaisiais. Buvo sunerimta, kad toks prieštaringas susivienijimas gali įvesti nestabilumo ir paveikti ekonominių reformų vykdymą. Visgi pastebima, jog koalicijos dešinieji pritaria kairiųjų požiūriui į socioekonominę politiką ir dėl to nekyla didesnių nesutarimų.
Langrenas (Mėnulio krateris)

Langrenas (lot. Langrenus, 8.9°S 61.1°E) – smūginis Mėnulio krateris, esantis į rytus nuo Derlingumo jūros. Pavadintas Nyderlandų XVII a. kartografo Michaelio van Langreno (1598−1675) pavarde.
Langreno krateris (8, žr. schemą) yra rytinėje Derlingumo jūros pusėje. Tai ryškiausias Mėnulio matomosios pusės rytinio pakraščio krateris. Jo skersmuo 130 km, sienos aukštos. Kraterio viduryje yra dvi žemos, tačiau ryškios saulės šviesoje viršukalnės. Kraterio dugnas labai šviesus ir dėl to jis gerai matomas iš Žemės. Taip pat Langrenas turi spindulių sistemą.
Kilinė

Mitologija

Kilinė graikų mitologijoje – Olimpo dievo Hermio gimtinė. Kalno tarpeklyje nimfa (plejadė) Maja suartėjo su dievų valdovu Dzeusu, kuriam pagimdė Hermį. Jis gimė šventame urve, kuris minimas Homero „Himne Panui“ kaip Kileniumas. Seniau ant viršūnės buvo pastatyta šventykla ir statula Hermiui. Kilinė taip pat yra ir visų plejadžių gimtinė.
Kilinė buvo kalnų nimfa, oreadė, kuri įsimylėjo Pelasgą, pirmąjį Arkadijos karalių.
Pasak Pauzanijo, Elidėje buvo uostas prie Alfijo žiočių, vadinamas Kiline, kur buvo pavaizduotas Hermis.
Sandavaguras

Istorija

Kaimą XIII a. įkūrė vikingai.

Pavadinimo kilmė

Kaimo vardas fareriškai reiškia „smėlėtas upelis“.
CJSO Kaunas

Istorija

Jaunalietuvių sporto organizacija (JSO) įkurta 1931 m. kaip „Jaunosios Lietuvos“ atstovas sporte. Pirmąją klubo vadovybę sudarė Geležinis (pirmininkas), Kenstavičius, Sluoksnavičius, Bulvičaitė ir Leimonas. 1939 m. buvo apie 300 JSO klubų. CJSO buvo veikliausias, kiti aktyviausi buvo JSO Kybartai, JSO Panevėžys, JSO Ukmergė, JSO Zarasai, JSO Skuodas ir kiti. JSO kultyvavo visas sporto šakas, išskyrus šaudymą.
Edita Pučinskaitė

Biografija

Nuo 13 metų mokėsi Panevėžio internatinėje mokykloje. Iš pradžių E. Pučinskaitė norėjo lankyti gimnastikos pratybas, bet šioje sporto šakoje buvo per maža erdvės, tad gimnastiką ji greitai paliko. Po to susižavėjo lengvąja atletika, norėjo bėgioti. Tačiau bendro fizinio pasirengimo pratybos parodė, kad E. Pučinskaitė nelabai tinkama šiai sporto šakai. Čia pat dviratininkių treneris Zigmas Šniūrevičius pasiūlė išbandyti dviračių sportą. Vėliau sportininkė treniravosi pas Valerijų Konovalovą.
1998 m. vasarą E. Pučinskaitė, 22 metų sportininkė laimėjo prestižines moterų „Tour de France“ daugiadienes lenktynes kalnuotuose Prancūzijos keliuose. Tai buvo jos penktasis bandymas tose lenktynėse – debiutavo 1994 m., bet dėl techninių kliūčių lenktynių nebaigė. Edita Pučinskaitė nutraukė Fabianos Luperini trijų pergalių seriją.
1999 m. E. Pučinskaitė susikeitė vietomis su Diana Žiliūte: pastaroji laimėjo „Tour de France“ lenktynes, o E. Pučinskaitė tapo pasaulio čempione.
Už italo Roberto Rosi dviratininkė ištekėjo 2001 m. gruodžio mėnesį. Gyvena Italijoje. Čia rašo dviračių sporto žurnalui Ciclismo. Savo skiltyje su skaitytojais dalijasi savo įspūdžiais, lenktynių išgyvenimais, moterų dviračių sporto naujienomis.

Pasaulio reitingas

2008 m. kovo 26 d. Tarptautinės dviračių sporto sąjungos (UCI) paskelbtoje pasaulio plento dviratininkių reitingų lentelėje Edita Pučinskaitė, atstovaujanti Vokietijos komandai „Nuernberger“, užima penktąją vietą (557,75 tšk.).
Floridsdorfer AC

Istorija

Klubo ištakos siekia 1904 m. 1918 m. tapo Austrijos čempionais. Tai vienintelis jų čempionų titulas.
1937 m. klubas lankėsi Lietuvoje, kur pralaimėjo Kauno rinktinei 2:3, o su LFLS Kaunas ir Kovas Kaunas sužaidė 1:1. 
1940 m. klubas prisijungė Amateure Fiat Wien komandą. 2007 m. susijungė su komanda PSV Team für Wien.
Šiuo metu vadinasi Floridsdorfer AC.
5 kanalas

Istorija

Sukurtas Vilniuje transliavusios „Vilniaus televizijos“ ir Kaune veikusios „AR TV“ pagrindu. Pirmoji transliacija įvyko 2004 m. spalio 11 d. Iš pradžių buvo matomas tik Vilniuje ir Kaune. 2005 m. sausio mėn. pabaigoje pradėtas retransliuoti per Alytaus televiziją Alytuje.
5 kanalas turėjo savo žinių tarnybą, tačiau vienu metu retransliuodavo Rusijos televizijos kanalo NTV žinias. Žinių laidas Vilniuje vedė Asta Dudurytė, Daiva Žeimytė ir Ilma Silkauskaitė.
Kanalo šūkis – „Pamatyk daugiau“ (2007/2008 m. sezonas). 
Transliuotojas – UAB „Penktas kanalas“.
2008 m. spalio 12 d. kanalas baigtas transliuoti, jį pakeitė „Lietuvos ryto“ televizija.
Generaliniais kanalo direktoriais buvo Linas Ryškus (nuo 2004 m. spalio 11 dienos iki 2008 m. birželio) ir Edmundas Jakilaitis (nuo 2008 m. birželio iki tų pačių metų spalio 12 dienos).